CELEX: 32021R0237
Language: lv
Date: 2020-12-21 00:00:00
Title: Komisijas Deleģētā regula (ES) 2021/237 (2020. gada 21. decembris), ar ko Deleģētajās regulās (ES) 2015/2205, (ES) 2016/592 un (ES) 2016/1178 noteiktos regulatīvos tehniskos standartus groza attiecībā uz datumu, kad noteiktiem līgumu veidiem stājas spēkā tīrvērtes pienākums (Dokuments attiecas uz EEZ)

17.2.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 56/6
               
            
         KOMISIJAS DELEĢĒTĀ REGULA (ES) 2021/237
         (2020. gada 21. decembris),
         ar ko Deleģētajās regulās (ES) 2015/2205, (ES) 2016/592 un (ES) 2016/1178 noteiktos regulatīvos tehniskos standartus groza attiecībā uz datumu, kad noteiktiem līgumu veidiem stājas spēkā tīrvērtes pienākums
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 648/2012 (2012. gada 4. jūlijs) par ārpusbiržas atvasinātajiem instrumentiem, centrālajiem darījumu partneriem un darījumu reģistriem (1) un jo īpaši tās 5. panta 2. punktu,
         tā kā:
         
                     (1)
                  
                  
                     Komisijas Deleģētās regulas (ES) 2015/2205 (2), (ES) 2016/592 (3) un (ES) 2016/1178 (4) cita starpā precizē tīrvērtes pienākuma spēkā stāšanās datumus līgumiem, kas ietilpst ārpusbiržas atvasināto instrumentu klasēs, kuras noteiktas minēto regulu pielikumos. Minētajās regulās ir noteikti tīrvērtes pienākuma piemērošanas atliktie datumi attiecībā uz ārpusbiržas atvasināto instrumentu līgumiem, kas noslēgti starp darījumu partneriem, kuri ietilpst vienā grupā, un ja viens darījumu partneris veic uzņēmējdarbību trešā valstī, bet otrs darījumu partneris veic uzņēmējdarbību Savienībā. Minētā piemērošanas datuma atlikšana bija nepieciešama, lai nodrošinātu, ka šādiem ārpusbiržas atvasināto instrumentu līgumiem netiek piemērots tīrvērtes pienākums, pirms ir pieņemts Regulas (ES) Nr. 648/2012 13. panta 2. punktā paredzētais īstenošanas akts.
                  
               
                     (2)
                  
                  
                     Kopš 2018. gada attiecībā uz tīrvērtes pienākumu nav pieņemts neviens īstenošanas akts atbilstoši Regulas (ES) Nr. 648/2012 13. panta 2. punktam. Tāpēc tīrvērtes pienākuma piemērošana ārpusbiržas atvasināto instrumentu līgumiem, kas noslēgti starp darījumu partneriem, kuri ietilpst vienā un tajā pašā grupā, un ja viens darījumu partneris veic uzņēmējdarbību trešā valstī, bet otrs darījumu partneris veic uzņēmējdarbību Savienībā, ar Komisijas Deleģēto regulu (ES) 2019/667 (5) tika atlikta vai nu līdz 2020. gada 21. decembrim, vai līdz minēto īstenošanas aktu pieņemšanai. Neraugoties uz darbu, kas ieguldīts, lai izanalizētu trešo valstu jurisdikcijas, attiecībā uz kurām šāds īstenošanas akts var būt lietderīgs, attiecībā uz tīrvērtes pienākumu vēl nav pieņemts neviens īstenošanas akts saskaņā ar Regulas (ES) Nr. 648/2012 13. panta 2. punktu. Tāpēc tīrvērtes pienākuma piemērošana minētajiem līgumiem būtu jāatliek vēlreiz, lai izvairītos no netīšas nelabvēlīgas ekonomiskās ietekmes, ko minētā atbrīvojuma termiņa beigas radītu Savienības uzņēmumiem.
                  
               
                     (3)
                  
                  
                     Apvienotā Karaliste 2020. gada 1. februārī kļuva par trešo valsti, un no 2020. gada 31. decembra Savienības tiesību akti Apvienotajai Karalistei un tās teritorijā vairs nebūs piemērojami. Taču Regulā (ES) Nr. 648/2012 noteiktais tīrvērtes pienākums neparedz iespējamību, ka dalībvalsts izstājas no Savienības. Deleģētajās regulās (ES) 2015/2205, (ES) 2016/592 un (ES) 2016/1178 ir noteikti datumi, no kuriem tīrvērtes pienākumam jāstājas spēkā attiecībā uz līgumiem, kas ietilpst konkrētās ārpusbiržas atvasināto instrumentu klasēs. Turklāt minētajās regulās ir paredzēti dažādi datumi atkarībā no minēto līgumu darījumu partnera kategorijas. Darījumu partneri nevar paredzēt Apvienotajā Karalistē uzņēmējdarbību veicoša darījumu partnera statusa izmaiņas vai to, kādā mērā šāds darījumu partneris varēs turpināt sniegt konkrētus pakalpojumus darījumu partneriem, kuri veic uzņēmējdarbību Savienībā. Tāpēc problēmas, ar kurām saskaras tās ārpusbiržas atvasināto instrumentu līgumslēdzējas puses, kuru darījumu partneri veic uzņēmējdarbību Apvienotajā Karalistē, tieši izriet no notikuma, kas nav to kontrolē, un var nostādīt tās neizdevīgākā stāvoklī salīdzinājumā ar citiem darījumu partneriem Savienībā.
                  
               
                     (4)
                  
                  
                     Lai risinātu šo situāciju, darījumu partneri var izlemt pārjaunot līgumu, aizstājot Apvienotajā Karalistē uzņēmējdarbību veicošu darījumu partneri ar darījuma partneri kādā dalībvalstī. Ja saistībā ar Apvienotās Karalistes izstāšanos no Savienības tiek nolemts Apvienotajā Karalistē uzņēmējdarbību veicošu darījumu partneri aizstāt ar jaunu darījumu partneri, kas veic uzņēmējdarbību Savienībā, aizstāšana var izraisīt tīrvērtes pienākuma piemērošanu, ja šāda aizstāšana notiek datumā, kurā attiecībā uz attiecīgo līguma veidu stājas spēkā tīrvērtes pienākums, vai pēc šā datuma. Tā rezultātā pusēm var būt nepieciešams veikt tīrvērti minētajam līgumam pie atļauju saņēmuša vai atzīta centrālā darījumu partnera. Tā kā līgumiem, kuru tīrvērte tiek veikta centralizēti, piemēro citu nodrošinājuma režīmu nekā līgumiem, kuru tīrvērte tiek veikta necentralizēti, tīrvērtes pienākuma piemērošanas sākšana varētu piespiest atsevišķus darījumu partnerus pārtraukt savus darījumus, atstājot konkrētus riskus nenosegtus. Lai nodrošinātu netraucētu tirgus darbību un vienlīdzīgus konkurences apstākļus starp darījumu partneriem, kas veic uzņēmējdarbību Savienībā, darījumu partneriem būtu jāspēj Apvienotajā Karalistē uzņēmējdarbību veicošus darījumu partnerus aizstāt ar darījumu partneriem, kas veic uzņēmējdarbību dalībvalstī, bez tīrvērtes pienākuma piemērošanas sākšanas.
                  
               
                     (5)
                  
                  
                     Turklāt darījumu partneriem būtu jādod pietiekami daudz laika, lai aizstātu savus darījumu partnerus, kas veic uzņēmējdarbību Apvienotajā Karalistē. Tādēļ uz vēlāku laiku būtu jāpārceļ datums, no kura saistībā ar attiecīgo līgumu pārjaunošanu var tikt izraisīta tīrvērtes pienākuma piemērošana.
                  
               
                     (6)
                  
                  
                     Regulā (ES) Nr. 648/2012 ir izdarīti grozījumi ar Eiropas Parlamenta un Padomes Regulu (ES) 2019/834 (6). Šā grozījuma rezultātā vairs nav nepieciešams veikt tīrvērti konkrētiem ārpusbiržas atvasināto instrumentu līgumiem, kas noslēgti pirms tīrvērtes pienākuma stāšanās spēkā. Tāpat vairs nav nepieciešams norādīt Regulas (ES) Nr. 648/2012 4. pantā minēto ārpusbiržas atvasināto instrumentu līgumu minimālo atlikušo termiņu. Tādēļ Deleģētajās regulās (ES) 2015/2205, (ES) 2016/592 un (ES) 2016/1178 vairs nebūtu jānorāda minimālie atlikušie termiņi.
                  
               
                     (7)
                  
                  
                     Attiecīgi būtu jāgroza Deleģētās regulas (ES) 2015/2205, (ES) 2016/592 un (ES) 2016/1178.
                  
               
                     (8)
                  
                  
                     Šī regula ir balstīta uz regulatīvo tehnisko standartu projektu, ko Komisijai iesniegusi Eiropas Vērtspapīru un tirgu iestāde.
                  
               
                     (9)
                  
                  
                     Grozījumi Deleģētajās regulās (ES) 2015/2205, (ES) 2016/592 un (ES) 2016/1178 ir nelielas korekcijas spēkā esošajā tiesiskajā regulējumā. Ņemot vērā grozījumu šauro tvērumu un jautājuma steidzamību, būtu ļoti nesamērīgi, ja EVTI rīkotu atklātu sabiedrisko apspriešanu vai analīzi par iespējamām saistītajām izmaksām un ieguvumiem. To pašu iemeslu dēļ EVTI nav apspriedusies ar Vērtspapīru un tirgu nozares ieinteresēto personu grupu, kas izveidota ar Eiropas Parlamenta un Padomes Regulas (ES) Nr. 1095/2010 (7) 37. pantu, un tā tika attiecīgi informēta par to.
                  
               
                     (10)
                  
                  
                     Ir jāpanāk, ka tirgus dalībniekiem pēc iespējas drīz ir nodrošināta juridiskā noteiktība, lai tie varētu pienācīgi sagatavoties to Regulas (ES) Nr. 648/2012 prasību izpildei, kuru piemērošanu ietekmēs šī regula, jo īpaši attiecībā uz prasībām, kurām strauji tuvojas pašreizējais piemērošanas termiņš. Tādēļ šai regulai būtu jāstājas spēkā steidzamības kārtā,
                  
               IR PIEŅĒMUSI ŠO REGULU.
         
            1. pants
            Deleģētās regulas (ES) 2015/2205 grozījumi
            Deleģēto regulu (ES) 2015/2205 groza šādi:
            
                        1)
                     
                     
                        regulas 3. pantu groza šādi:
                        
                                    a)
                                 
                                 
                                    2. punkta pirmās daļas a) apakšpunktu aizstāj ar šādu:
                                    
                                                “a)
                                             
                                             
                                                2022. gada 30. jūnijā, ja nav pieņemts Regulas (ES) Nr. 648/2012 13. panta 2. punktā paredzētais lēmums par līdzvērtību minētās regulas 4. panta vajadzībām, kurš aptver šīs regulas pielikumā minētos ārpusbiržas atvasināto instrumentu līgumus, attiecībā uz konkrēto trešo valsti;”;
                                             
                                          
                              
                                    b)
                                 
                                 
                                    pievieno šādu 3. punktu:
                                    
                                       “3.   Atkāpjoties no 1. un 2. punkta, attiecībā uz līgumiem, kas ietilpst kādā no pielikumā minētajām ārpusbiržas atvasināto instrumentu klasēm, tīrvērtes pienākums stājas spēkā 2022. gada 18. februārī, ja ir izpildīti šādi nosacījumi:
                                       
                                                   a)
                                                
                                                
                                                   tīrvērtes pienākuma piemērošana nav sākta līdz 2021. gada 18. februārim;
                                                
                                             
                                                   b)
                                                
                                                
                                                   līgumi tiek pārjaunoti tikai tādēļ, lai darījumu partneri, kas veic uzņēmējdarbību Apvienotajā Karalistē, aizstātu ar darījumu partneri, kurš veic uzņēmējdarbību kādā dalībvalstī.”;
                                                
                                             
                                 
                              
                  
                        2)
                     
                     
                        regulas 4. pantu svītro.
                     
                  
         
            2. pants
            Deleģētās regulas (ES) 2016/592 grozījumi
            Deleģēto regulu (ES) 2016/592 groza šādi:
            
                        1)
                     
                     
                        regulas 3. pantu groza šādi:
                        
                                    a)
                                 
                                 
                                    2. punkta pirmās daļas a) apakšpunktu aizstāj ar šādu:
                                    
                                                “a)
                                             
                                             
                                                2022. gada 30. jūnijā, ja nav pieņemts Regulas (ES) Nr. 648/2012 13. panta 2. punktā paredzētais lēmums par līdzvērtību minētās regulas 4. panta vajadzībām, kurš aptver šīs regulas pielikumā minētos ārpusbiržas atvasināto instrumentu līgumus, attiecībā uz konkrēto trešo valsti;”;
                                             
                                          
                              
                                    b)
                                 
                                 
                                    pantam pievieno šādu 3. punktu:
                                    
                                       “3.   Atkāpjoties no 1. un 2. punkta, attiecībā uz līgumiem, kas ietilpst kādā no pielikumā minētajām ārpusbiržas atvasināto instrumentu klasēm, tīrvērtes pienākums stājas spēkā 2022. gada 18. februārī, ja ir izpildīti šādi nosacījumi:
                                       
                                                   a)
                                                
                                                
                                                   tīrvērtes pienākuma piemērošana nav sākta līdz 2021. gada 18. februārim;
                                                
                                             
                                                   b)
                                                
                                                
                                                   līgumi tiek pārjaunoti tikai tādēļ, lai darījumu partneri, kas veic uzņēmējdarbību Apvienotajā Karalistē, aizstātu ar darījumu partneri, kurš veic uzņēmējdarbību kādā dalībvalstī.”;
                                                
                                             
                                 
                              
                  
                        2)
                     
                     
                        regulas 4. pantu svītro.
                     
                  
         
            3. pants
            Deleģētās regulas (ES) 2016/1178 grozījumi
            Deleģēto regulu (ES) 2016/1178 groza šādi:
            
                        1)
                     
                     
                        regulas 3. pantu groza šādi:
                        
                                    a)
                                 
                                 
                                    2. punkta pirmās daļas a) apakšpunktu aizstāj ar šādu:
                                    
                                                “a)
                                             
                                             
                                                2022. gada 30. jūnijā, ja nav pieņemts Regulas (ES) Nr. 648/2012 13. panta 2. punktā paredzētais lēmums par līdzvērtību minētās regulas 4. panta vajadzībām, kurš aptver šīs regulas pielikumā minētos ārpusbiržas atvasināto instrumentu līgumus, attiecībā uz konkrēto trešo valsti;”;
                                             
                                          
                              
                                    b)
                                 
                                 
                                    pantam pievieno šādu 3. punktu:
                                    
                                       “3.   Atkāpjoties no 1. un 2. punkta, attiecībā uz līgumiem, kas ietilpst kādā no pielikumā minētajām ārpusbiržas atvasināto instrumentu klasēm, tīrvērtes pienākums stājas spēkā 2022. gada 18. februārī, ja ir izpildīti šādi nosacījumi:
                                       
                                                   a)
                                                
                                                
                                                   tīrvērtes pienākuma piemērošana nav sākta līdz 2021. gada 18. februārim;
                                                
                                             
                                                   b)
                                                
                                                
                                                   līgumi tiek pārjaunoti tikai tādēļ, lai darījumu partneri, kas veic uzņēmējdarbību Apvienotajā Karalistē, aizstātu ar darījumu partneri, kurš veic uzņēmējdarbību kādā dalībvalstī.”;
                                                
                                             
                                 
                              
                  
                        2)
                     
                     
                        regulas 4. pantu svītro.
                     
                  
         
            4. pants
            Stāšanās spēkā
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            Šī regula uzliek saistības kopumā un ir tieši piemērojama visās dalībvalstīs.
         
         
            Briselē, 2020. gada 21. decembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 201, 27.7.2012., 1. lpp.
         
         
            (2)  Komisijas Deleģētā regula (ES) 2015/2205 (2015. gada 6. augusts), ar ko papildina Eiropas Parlamenta un Padomes Regulu (ES) Nr. 648/2012 attiecībā uz regulatīvajiem tehniskajiem standartiem par tīrvērtes pienākumu (OV L 314, 1.12.2015., 13. lpp.).
         
            (3)  Komisijas Deleģētā regula (ES) 2016/592 (2016. gada 1. marts), ar ko Eiropas Parlamenta un Padomes Regulu (ES) Nr. 648/2012 papildina attiecībā uz regulatīvajiem tehniskajiem standartiem par tīrvērtes pienākumu (OV L 103, 19.4.2016., 5. lpp.).
         
            (4)  Komisijas Deleģētā regula (ES) 2016/1178 (2016. gada 10. jūnijs), ar ko Eiropas Parlamenta un Padomes Regulu (ES) Nr. 648/2012 papildina attiecībā uz regulatīvajiem tehniskajiem standartiem par tīrvērtes pienākumu (OV L 195, 20.7.2016., 3. lpp.).
         
            (5)  Komisijas Deleģētā regula (ES) 2019/667 (2018. gada 19. decembris), ar kuru Deleģēto regulu (ES) 2015/2205, Deleģēto regulu (ES) 2016/592 un Deleģēto regulu (ES) 2016/1178 groza nolūkā noteiktiem ārpusbiržas atvasināto instrumentu līgumiem pagarināt tīrvērtes pienākuma atliktās piemērošanas datumus (OV L 113, 29.4.2019., 1. lpp.).
         
            (6)  Eiropas Parlamenta un Padomes Regula (ES) 2019/834 (2019. gada 20. maijs), ar ko Regulu (ES) Nr. 648/2012 groza attiecībā uz tīrvērtes pienākumu, tīrvērtes pienākuma piemērošanas apturēšanu, ziņošanas prasībām, riska mazināšanas metodēm attiecībā uz ārpusbiržas atvasināto instrumentu līgumiem, kuriem tīrvērti nav veicis centrālais darījumu partneris, darījumu reģistru reģistrāciju un uzraudzību un darījumu reģistriem piemērojamajām prasībām (OV L 141, 28.5.2019., 42. lpp.).
         
            (7)  Eiropas Parlamenta un Padomes Regula (ES) Nr. 1095/2010 (2010. gada 24. novembris), ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (OV L 331, 15.12.2010., 84. lpp.).